JohanHeinsen/ENO huggingface dataset:
Viborger Samler, 1841-07-13
Fra Constantinopel meldes under 16de Juni, at den europæiske Befolkning nærer den Overbeviisning, at Osmanlis sidste Time er kommen, at det gamle Stats legemes Opløsning skrider raskt frem, og det nu beroer paa de christelige Magter at overtage Herredømmet over Orienten. Men med det tyrkiske Riges Fald tør der indtræde et skjebnesvangert Tidspunct for de i Europa bestaaende Forhold. At udhale det afgjørende Øieblik saa længe som muligt, og navnlig at afvise ethvert Forslag om en Deeling af Tyrkiet, er maaskee den nærmeste og vigtigste Opgave for enhver oplyst, fredelskende Magt. At Storveziren er afsat, er urigtigt. Det skal være lyk kets den russiske Gesandt at bevirke Ophævelsen af den i Unaade faldne Chosrew Paschas Exil.
Viborger Samler, 1841-07-13
Storbritannien og Jrland. Af den den 5te Juli opgjorte Ballance af Statsindtægterne erfares for det sidste Qvartal en Deficit af 3661 Lstrl., og for det samme Dag udløbne Regningsaar et Minus af 524,640 Lstrl. i Sammenligning med det tilsvarende, umiddelbart foregaaende Tidsrum. J det sidste Qvartal er et Deficit i Tolden af 289,348 Lstrl. og i Stempelafgiften af 48,830. Lstrl., medens Accisen har havt et Overskud af 88,360 Lstrl., og de directe Afgifter have indbragt 382,888 Lstrl., samt Postdepartementet 19000 Lstrl. mere end det tilsvarende Qvartal i forrige Aar.
Viborger Samler, 1841-07-13
Da et Skib skulde løbe af Stabelen i Rotheran (Yorkshire) kantrede det, og af 150 Personer, der vare ombord, skulle 20 have tilsat Livet.
Viborger Samler, 1841-07-13
Jfølge Efterretninger fra Buenos=Ayres skulle 113 fremmede Skibe ligge i Havnen der. Det var vanskeligt for disse at erholde Fragt. Paa Grund af de stærke, stedfundne Udskrivninger til Hæren var der Mangel paa Arbeidere.
Viborger Samler, 1841-07-13
Fra Brasilien meldes i Privatbreve, at man der var betænkt paa at indføre Jernbaner, og at en Prospectus af en 120 engelske Miil lang Bane, der skulde gaae igjennem flere rige Districter, allerede var publiceret.
Viborger Samler, 1841-07-13
Frankerig. Tugthuuspolitiretten har fældet Dom, i den Sag, der, paa Grund af Pairsrettens Kiendelse i Kongemorderen Darmes's Proces, var anlagt imod en af Darmess formeentlige Medskyldige, ved Navn Valentin Duclos. Denne er nu dømt til 2 Aars Fængsel og til, efter udstanden Straf, at staae i 2 Aar under det høie Polities Opsigt. Naar man betænker, hedder det, at Duclos har været i Besiddelse af 6 Kilogrammer Krudt, at han kun har forfærdiget 1295 skarpe Patroner, at det aldeles ikke er godtgjort, at han enten selv eller ved andre har uddeelt Krudtet og Patronerne, og at Retten udtrykkelig har erklæret, at han vel er mistænkt for, men ikke overbeviist om at have gjort sig skyldig i en utilladelig Association, maa man kalde Dommen meget streng.
Viborger Samler, 1841-07-13
Fra Algier haves ingen nye Efterretninger, men kun nogle Privatbreve, der kunne tjene til at oplyse Forholdenne i Algerien. Efter et Rygte, der dog mere grunder sig paa Sandsynlighed end paa en positiv Kjendsgierning har Bugeaud ødelagt Saida, Abdel Kaders egentlige Hovedstad. J Constantine, den østlige Provinds, er Gen. Regrier trængt langt frem imod Sydvest. Saaledes have vore Hære næsten til en og samme Tid over stredet lille Atlas paa 3 Puncter, og opplantet deres Bannere i de store øde Sletter, der ligge Nord for Sahara. Vel har Abdel Kaders passive Tactik ei tilladt de franske Generaler at erholde over ham en af disse store Fordele, der pludselig afgjøre Spørgsmaalet; men ikke desto mindre har Emirens Magt lidt et saare betydeligt Afbræk.
Viborger Samler, 1841-07-13
Nyeste Postefterretninger. Preussen. Berlin, d. 8de Juli. Den franske Gesandt ved det preussiske Hof, Grev Bresson, er atter ankommen hertil, og vil i Morgen begive sig til Kongen, der opholder sig i Potsdam. Saaledes er da nu enhver Tvivl hævet om denne Diplomats Gjenansættelse ved Hoffet her, og det hidtil bestaaende venskabelige Forhold imellem de to store Magter vil fremdeles vorde opretholdt ved den Mægler, der for nogen Tid siden udtalte i Pairskammeret disse mærkelige Ord: "Kong Frederik Wilhelm, den Fjerdes Charakteer er en Constitution for Preussen." Efterretningen om den hanoverske Stænderforsamlings Opløsning har gjort et ubeskriveligt Jndtryk her, og man kan ikke negte, at kun Faa nære det Haab, at en tilfredsstillende Udsoning af Partierne vil finde Sted i Hanover.
Viborger Samler, 1841-07-13
De herværende, forrige Gottinger=Professorer, afholde sig fra enhver Yttring, naar man spørger dem om Tilstanden, i hiint Land; kun saa meget bemærker man, at de ikke opgive Haabet om atter engang at turde optræde i Gottingen.
Viborger Samler, 1841-07-13
Hamborg, d. 10de Juli. De med Dueposten til Amsterdam komne Efterretninger fra Paris af 6te ere meget ubetydende. Om endog, som allerede berettet, Ministeriet synes at have fattet den Beslutning at lade Sagen falde imod Didier, saa skulle derimod hidtil alle Skridt have været forgiæves for at formaae Didier til at afstaae fra en Anklage imod Cour. de Pisere, hvis Meddelelfer have fremkaldt den incriminerede Artikel, og Regjeringen maa saaledes være belavet paa at imødesee ubehagelige Publicationer.
Viborger Samler, 1841-07-13
En bekjendtgjort Bankerot, der anslaaes til 6 Mill. Fres, har vakt Sensation paa Børsen. Man antager, at vedkommende Banquierhuus har accepteret Vexler til et Beløb af 2 Mill. Fres for et Marseiller-Handelshuus, der driver stærk Handel paa Jtalien, og nu har erklæret sig insolvent. Et Uveir med frygtelig Storm har den 10de Juni foraarsaget betydelig Skade i Moscau. Paa et Qvarteerstid vare 250 Bygninger afdækkede og deres Skorstene tildeels nedblæste.
Viborger Samler, 1841-07-13
Den portugisiske Generalconsul i Hamborg, des Santos, er med en lille Flotille af 3 Skibe afgaaet derfra til Kysten af Afrika, hvor hans Regjering har skjænket ham en betydelig Landstrækning. Han fører en rig Ladning med sig, bestaaende af Munition og Alt til Colonisationen nødvendigt; han skal have indrettet sig overordentligt pragtfuldt og selv et Musikcorps mangler ikke.
Viborger Samler, 1841-07-13
Jndenlandske Efterretninger.
Viborger Samler, 1841-07-13
Kjøbenhavn. Søndagen den 11te Juli anlægges Hofsorg for Hs. Majestæt den afdøde Dronning af Hannover, som bæres paa sædvanlig Maade, i 3 Uger, i Forbindelse med den alt stedfindende Hofsorg.
Viborger Samler, 1841-07-13
Mandagen den 5te Juli overraktes Deres Kongl. Høiheder Kronprindsen og Kronprindsessen en Lykønsknings Adresse fra Geistligheden i Fyens Stift ved Biskop Faber og Provsterne Seidelin, Plesner og Svitzer; Deres Kongl. Høiheder tilkjendegave i de naadigste Udtryk Deres Tak for de af Geistligheden tolkede Følelser, og underholdt sig paa den huldrigste Maade med de nævnte Herrer. Samme Dag aflagdes allerunderdanigst Lykønskning for Deres Majestæter Kongen og Dronningen af Deputationen, der ogsaa her blev modtaget paa den naadigste Maade. (Hp. Av.) Blandt de Mænd, som af Hs. Majestæt erholdt Naadesbeviser, fordi de paa een eller anden Maade havde forherliget Formælingshøitidelighederne, nævner Aalb. Av. Ohlenschlæger, Hertz, Rung, Hartmann og Etatsraad Koch.
Viborger Samler, 1841-07-13
Blok Tøren har i Adresseavisen stillet følgende Linier til Hr. Snedkermester Lassenius=Kramp, Forfatter til Sangen ved Haandværkernes Tog: Tak for Din herlige Sang, saa forkelig, mandig, beskeden! Dognets hiin raalærde Haan var for uværdig for den. "Berl. Tid." siger, at Oppositionspressens Spalters Yttring om den Hylding der i de sidste Uger er bleven bragt Kongehuset, og Alt hvad dermed staaer i Forbindelse, betegner en Fremfærd, som ikke kan andet end tilintetgjøre Haabet om Modificationer i Presselovgivningen.
Viborger Samler, 1841-07-13
Vi have Grund til at antage, at Udnævnelsen af de kgl. Stænderdeputerede om føie Tid vil blive offentliggjort. (Fdl.)¬
Viborger Samler, 1841-07-13
J "Kjøbenhavnsposten" hedder det om Dandseren Taglioni: "Det syntes at overraske ham, at der blev hysset ad ham, uagtet hans Fjellebodssammensurium var det sletteste, som i en Menneskealder er fremstillet paa den danske Scene, og han mødte Publicums høist grundede Mishagsyttringer med en høist mærkværdig Uforskammenhed (nemlig ved at kysse paa Fingeren af det, idet han gjorde sin Compliment og forlod Scenen). Dersom dette var hændet i Paris, vilde upaatvivleligt et Æble=Bombardement blevet Ballettens Slutnings=Tableau. Theater=Directionen har kostet circa 4000 Daler paa dette Kunstner par og dets Præstationer.
Viborger Samler, 1841-07-13
J den extraordinaire Generalforsamling den 5te Juli af Selskabet til Havedyrkningens Fremme" blev, efter Bestyrelsens Forslag besluttet at udsætte en Præmie af 150 Rbd. for den største og bedste Samling af blomstrende Potteplanter til Udstillingen 1842, som er berammet til de sidste Dage af Mai Maaned. (Bl. T.) Heri Byen hersker i denne Tid en Omgangssyge, der dog ikke er synderlig farlig; den angriber meest Fruentimmer og bestaaer i Qvalmer, Opkastelse og Besvimmelse, men varer heldigviis kun et Par Dage. – Det er som bekjendt en gl. Regel, at den som vil aspirere til at blive Universitetspedel, maa være en Student med daarligt Hoved (5. Aandsevner). At man er en saadan Person, indrømmer man nødig, men er der just en saadan fordeelagtig Plads ledig, seirer undertiden Beskedenheden. Den nu ledige Pedelplads søges af ikke mindre end en Major og en Capitain i Studentercorpset. (Ah. Av.)
Viborger Samler, 1841-07-13
Den bekjendte Guldsmed Sivertsen har trukket sig tilbage fra Handelen, efter Sigende med en Capital af 100,000 Rbd. Han begyndte for en Snees Aar siden med ikke 1000 Rbd., og man kan derfor vel med fuld Ret sige om ham, at han har smeddet godt. (Loll. Falst. A.)¬
Viborger Samler, 1841-07-13
J de senere Dage have atter fundet flere qvindelige Boutiktyverier Sted. Fra en af de større Boutiker havde en Dame - hvis denne Benævnelse kan passe – uheldigviis absenteret sig med et Shawl, men blev heldigviis itide under et nysgjerrigt Publicums Tilløb attraperet i Flugten. - Jmedens Tal=Lotteriet ved flere Trækninger, naturligviis til liden Baade for Spillerne, har vundet betydelige Summer, har det derimod ved sidste Trækning tabt en ikke ubetydelig Sum, idet nogle Nr. ere udkomne, som længe have været borte og paa Grund deraf vare høit besatte. (Aalb. Av.) Det skal have været en særdeles elskværdig ung Pige, (18 Aar) som forleden Dag selv berøvede sig Livet ved et Pistolskud. Jfølge Aalborg Avis skal en ulykkelig Kjærlighed og deraf følgende ubehagelige Familieforhold være Aarsagen dertil. (Hun var af en velhavende Familie.)
Viborger Samler, 1841-07-13
Det vil sikkert overraske Enhver at erfare, at Kammerherre Mylius har ophævet Hoveriet paa sin Gaard Lystrup i Sjælland mod en forholdsviis billig Godtgjørelse. Kammerherre Mylius har saaledes givet det første Exempel her i Sjælland paa Naturalhoveriets Løsgivelse. (Aalb. Av.)
Viborger Samler, 1841-07-13
Gaarden Hovæltegaard, beliggende 3 Miil fra Kjøbenhavn, er i denne Tid med Besætning og Jnventarium af Overkrigscommissair Tønder solgt til Skovrider, Schrøder fra Lolland for 45,000 Rbd. r. S. Ser af de gjenstridige Primanere i Rendsborgs lærde Skole ere nu faldne tilføie, og Underviisningen fordem er atter begyndt. Det første Hefte af det af Boghandler Baurmeister i Kiel anmeldte Hefteskrift der Volkfreund er bleven lagt under Beslag i Kiel; det andet Hefte, som blev trykket i Slesvig, er der ligeledes bleven lagt under Beslag.
Viborger Samler, 1841-07-13
Det müllerske Skuespillerselskabs første Forestilling den 2den De, i Slesvig var, uagtet nogle derværende strænge Tydskere havde spaaet: "Es wird kein Mensch hin gehen, dog godt besøgt. Under "Recruten" kom Hænderne ret vakkert igang, og Emilies Hjertebanken" blev stærkt applanderet. Til Slutning blev Jfr. Sichlaufremkaldt, og man spaaer de følgende Forestillinger stærkt Besøg. (Rd. Av.) - Det tilchenske Skuespillerselskab aabnede i Søndags Aftes dets Forestillinger i Thisted.
Viborger Samler, 1841-07-13
Under 6te Juli er der igjennem Cancelliet til Amtmanden over Ringkjøbing Amt udfærdiget et allerhøieste Reskript, hvorefter de tvende Markeder, der efter de allerhøieste Rescripter af 25de Mai 1822 og 7de Mai 1823. afholdes i Nørre=Bork Sogn under bemeldte Amt, for Fremtiden skulle bortfalde. (Bla. Td.)
Viborger Samler, 1841-07-13
Under 1ste Juli er der meddeelt Cand. pharm. P.J. Bering, der har tilforhandlet sig det efter Bevilling af 11te Septbr. 1822 paa Thyholm under Thisted Amt, anlagte Apothek, Privilegium paa at drive bemeldte Apothek.
Viborger Samler, 1841-07-13
Hr. F. Leidersdorff er ankommet til Aarhuus med sit Menageri af dresserede Lopper, der trækker Vogne, affyrer Kanoner, bærer Stiger &c. (Aarh. Av.)¬
Viborger Samler, 1841-07-13
J en Mose ved Eistrup i Store Brøndum Sogn have nogle Tørvegravere forleden fundet Skelettet af et Menneske, indsvøbt i en Dyrehud, omtrent 1/2 Alen under Jordskorpen. - Det af vedkommende Læge optagne Skjøn, statuerer, at det er Skelettet af et Fruentimmer og at det ikke har ligget i Mosen over en Snees Aar. (Ab. Av.)
Viborger Samler, 1841-07-13
Handels- og Skibs=Efterretninger. London, den 6te Juli. Newcastle Journal siger: "De varme Regnbyger i de sidste Dage have givet Vegetationen, et nyt Sving. Bønnerne vilde have lidt meget, dersom Regnen var udebleven endnu i een Uge, da Blomsterne allerede begyndte at falde af uden at have sat Frugt; derfor var Regnen for hine saavelsom for alle Bælgfrugter en stor Velgierning. Udmærket godt staaer Hveden, og den blomstrer overalt i Omegnen. Vi behøve kun vedholdende godt Veirligt, for at faae en tidlig og riig Høst. Til de væsentligste Forbedringer, som under nærværende Regjering ere blevne indførte, hører ogsaa den, at Generalitetet offentligt lader licitere de forskjellige Vare- og Jndustri-Artikler, som behøves til Armeen. Den 12te ds. er den første betydelige Licitation ansat, og iblandt de Artikler, der behøves, er ogsaa 170,000 Alen forskjelligt Slags Lærred. Her er en opmuntrende Leilighed for vore Lærredskræmmere eller vore Handlende i de jydske og fyenske Kjøbstæder til at give vor Huusflid et godt Opsving. De ordinaire tydske Lærreder tilvirkes i Almindelighed af Bondefamilier og ere i Grunden ikke andet end Huusflidsfrembringelser; men de store Handlende i Stæderne veilede Bønderne og sørge for Eensformighed i Tilvirkningen, saaledes at man kan overtage sig Leverancen af en bestemt Slags Lærred af en vis Brede, Længde og Qvalitet. Saadant kunde ogsaa skee af vore Handlende, idet de gjorde Bestillinger paa Landet efter samme Grundsætninger. Maaskee ogsaa det nye Hørsvinderie og Lærredsvæverie kunde henvende deres særlige Op(Bl. Td.) mærksomhed paa Licitationen.
Viborger Samler, 1841-07-13
Hofletten er nu i fuld Gang i Sjælland. Af Kløver har der ikke i Mandsminde været saadan Velsignelse. Rugen bliver bedre end man ventede; Hveden vil ialtfald give Opreisning for hvad der skorter i den. Vaarsæd og Kartofler tegne fortrinligt. Qvæget er her i en saa enorm Priis, at en ærlig Bondemand, som paa et af de sidste Markeder falbød en lille mager Ko for 30 Rbd., af Kjøberen blev trukken op til Byfogden for at legitimere sin Eiendomsret til denne Ko, som han mistænktes for at have stiaalet, da han vilde slaae den løs for saadant Røverkjøb. – J Frederiksborgegnen vare, for nogle Dage siden, et Par Heste blevne stiaalne. Eieren forfølger Tyvens Spor lige til Krebshuset. hvor han traf ham med Hestene, der skulde sælges paa Sorø Marked. Eiermanden paastaaer, at Tyven skal følge med ham til Byfogden i Sorø, og dertil er han villig. Han forlanger blot, at turde ride paa den ene af Hestene, og Hiin tillader det, i sin godmodige Eenfoldighed. Ved Vindelbro huset svinger Tyven sig af Hesten, springer over Steengjerdet, og forsvinder i Skoven. Han er ikke opdaget siden, og vil vel aldrig blive det. (Ah. Av.)
Viborger Samler, 1841-07-13
Efter Bersen Nachrichten der Ostsee er man falden paa ved Hjælp af Allun at adskille Smørret fra Fløden ikke alene hurtigere end det lader sig gjøre ved mechanisk Bevægelse alene; men ogsaa langt renere og fuldstændigere. Fremgangsmaaden bestaaer alene i, at man af Melken, efterat den har henstaaet i 12 Timer, aftager en Femtedeel som Fløde; til circa 24 Potter deraf tager man 1 Lod fiinstødt Allun og 4 Potter suur Melk, blander det Hele vel imellem hverandre og lader det over en sagte Jld blive lunkent, naar det igjen er bleven koldt, helder man det i Kjærnen, og kjærner som sædvanligt. Paa denne Maade faaer man, efter hvad Erfaring har lært, i en Tid af 6 Minuter det reneste Smør, og derhos en halv Gang mere end ellers.
Viborger Samler, 1841-07-13
Hestemarkedet i Aarhuus var ikke meget besøgt, og skjøndt der var ikke saa faa gode Heste, gjordes dog ikke mange Handeler, da Liebhaverne ikke vilde give de Priser, hvori Hestene holdtes. Enkelte unge gode Heste solgtes til 90 a 100 Rbd. Stykket. (A. Av.)
Viborger Samler, 1841-07-13
Efter privat Efterretning fra Capt. Ehler med Skonnerten Mathilde har han mødt Linieskibet Chr. d. 8de, den 5te Juli, om Efterm. Kl. 5, S. O. for Oxen Fyr ved Christiansand, frisk Kuling af N. V. Den 8de Juli afseilede den i Renden ved Kbh. liggende Kongelige sardinske Corvet til Carlscrona og Stockholm.
Viborger Samler, 1841-07-13
Capt. Rehbock, som efter "Børsenhalle skulde for nogen Tid siden være overfalden af svenske Sørøvere under Bornholm, ankom paa Helsingøers Rhed den 1ste De, og har nu afgivet følgende Beretning: "Paa sin Reise fra Stettin havde han i Vindstille ligget og drevet i Nærheden af Bornholm, hvilket ogsaa var Tilfældet med en Skonnert, saaledes at begge Skibe omsider dreve paa hinanden, uden at Nogen af dem kunde siges at være Skyld deri, imidlertid antog Rehbock, at Besætningen i Skonnerten, isærdeleshed Skipperen selv, maatte have været beskienket, idet han medens Skibene laae sammen, kastede Brændestumper og Glasskaar ombord i Kuffen, først efterat de vare blevne skilte fra hinanden, bemærkedes at dennes Jagerseil var borteRehbock selv ansaae imidlertid den hele Affaire som saa ubetydelig, at han ikke talte et Ord derom, da han siden var ber iland for at clarere; men under sit Ophold i Antwerpen havde han, da han i en anden Skippers Overværelse bestilte sig en ny Jager hos en Seilmager, paa denne Skippers Spørgsmaal, hvor han havde mistet dette Seil, i Korthed fortalt det Passerede, og fra Beretningen herom skriver sig hiin overdrevne Relation. – Rehbock saae ikke det svenske Flag paa Skonnerten, men han troede af Mandskabets Sprog at kunne slutte, at det var svensk. (H. A.)
Viborger Samler, 1841-07-13
Fra Blanvand (Hjerting Tolddistrict) meldes under 13de Juni, at der Aftenen iforveien udfor Haustrup var indstrandet Everten Fru Anna," J. M. Pedersen, af Fabne, 12 C. L. drægtig, og Jagten Hans, M. Weirgang, 4 1/2. C. -L. begge med Trælast, førstnævnte fra Christianssand, sidstnævnte fra Hjemstedet Mandal, bestemte til Ringkjøbing. Folkene paa begge Fartøier bleve bjergede. (Ribe Av.)
Viborger Samler, 1841-07-13
Aalborgenserne kunne vente Fredagen den 16de De, at see endeel af deres kjøbenhavnske Venner hos sig, da Dampskibet "Dronning Maria," saafremt blot 50 Deeltagere melde sig, agter at gjøre en Tour derhen, og at retournere til Kjøbenhavn Dagen efter. Prisen for Tour og Retour er ansat meget moderat, til 7 Rbd. 3 Mk.; for Tour alene 5 Rbd.
Viborger Samler, 1841-07-13
Ledigt Embede. Jfølge Cancelliets Resolution vil der blive beskikket en Prøveprocurator ved Underretterne i Svendborg Amt, med Forpligtelse til at tage Bopæl i Faaborg. Ansøgninger omdenne Ansættelse kunne indgives i Løbet af 6 Uger.
Viborger Samler, 1841-07-13
Reisende med Dampskibet fra Kallundborg til Aarhuus, den 11te Juli.
Viborger Samler, 1841-07-13
Commandeurcaptain Toldinspecteur Wilde, Frue Amtmandinde Krabbe med 3 Børn og 2 Tjenestepiger, Frøken Paludan Müller, Fru Nordberg med to Døttre, Hof= og Stadsretsprocurator Borup med Kone, Bygningsconducteur Thielemann, Proprietair van Deurs, Pastor Hogh med Datter, Major v. Munck, Madame Sødring, Exam. juris Bjerregaard, Kjøbmand Jacobsen, Slagtermesterne Berg, Hansen, og Linnemann. Med Samme fra Aarhuus til Kallundborg, den 12te Juli Pastor Nielsen med Datter, Frue Justitsraadinde Kornerup, Bagermester Lærcke, Examinatus juris C. v. Halling, Jomfrue Jungersen Godsforvalter Bagger med Kone og 4 Børn, Jomfrue Madsen, Hr. L. Lassen. Med Paquetten Anders Sandøe Ørsted fra Kjøbenhavn: Cand. theol. Wenesen, Studenterne C. Lassen, A. Elmquist og H. Elmquist, Contoirist Leinfelder, Restaurateur Bang, Forstelev Bang, Snedkermesterne Berg og Baastrup, Hr. J. Rasmussen, Bogbinder Kruse med Kone, Portner Petersen, Mad. Reifler, Dreiermester Petersen. Med Jahnsens Paquet Nr. 1 fra Kjøbenhavn: Frue Kammerraadinde Fontenay med Datter, Urtekræmmer Faber, Student Faber, Urtekræmmer Brock med Kone, Mad. Bay. Student Schjerbeck, Lieutenant Kesler, Jomfruerne Nerger, Korsgaard og Rasmussen, Studenterne Faber, Bruun, Olsen og Schougaard, Landmand Tepsmark og Kone, Toldbodformand Rasmussen med Familie, Kammertjener Thomsen, N. Kyssing og J. Rhode, Jnstrumentmager Evers og Opticus Samsom.
Viborger Samler, 1841-07-13
Agger Kanals Skibsliste. Udg. Den 2den Juli. N. A. Frost med Kornvarer og Otto Nørgaard med Uld, begge fra Klitmøller. Den 5te P. C. A. Møller til Altona med Kornfrøe, Chr. B. Pedersen til Christiansand med Korn, begge fra Thisted. – Jndk. Den 7de Juli, S. Nielsen fra Aalborg. Den 8de: B. P. Brandi fra Newcastle, begge med Stykgods; og den 10de: M. Jacobsen fra Mandahl med Trælast, alle til Thisted. Døde. Kjøbenhavn: Julie Augusta Duncan, 23 Aar; Skibscapt. Gisle Johnsen Dahl; Jfr. Maria Elisabeth Pøehn, 83 Aar; Conditor Johan Bandli; Susanne Christine Boyesen, f. Riise, 70 Aar; Steenbuggersvend Jørgen Carlsen. - Helsingøer, Carl Justus Ahman, 26 Aar. – Aabylund: Sognefoged Rasmussens Huustro, M. M. Madsdatter, 53 Aar. Odense: Marie Christine Kraft. – Svendborg: Kbd. Joseph Meyers Enke, 61 Aar. - Landskriver i de tønderske Marskherreder, A. F. Hintz, 68 Aar. - Slesvig: Capt. Ludvig Mariboe fra Christiania.
Viborger Samler, 1841-07-13
AVERTISSEMENTS. Tirsdag Aften den 6te Juli er mellem Ravnstrup og Viborg tabt en Parasol. Finderen ville behage at aflevere den i Bogtrykkeriet mod en passende Findeløn. En Parasol med lærnet Betræk er den 12 Os tabt. paa Landeveien imellem Ans Kro og Viborg. Finderen bedes behageligt at indlevere den til Consul Jensen.
Viborger Samler, 1841-07-13
Tilkjøbs ønskes. 1 Divan, 12 Stole, 1 Divanbord, 1 Klæderskab, 1 Hjørneskab, i stort ovalt Speil, 1 Natbordspeil, 1 dobbelt og 1 enkelt Sengested, 1 Fyrretræes Slagbord og 1 Servante, altsammen smukt og godt. Man behage at henvende sig Thorson. desangaaende til